Na osnovu čl. 88. i 94. Zakona o osnovnom odgoju i obrazovanju („Službene novine Kantona Sarajevo“, broj: 23/17, 33/17, 30/19, 34/20 i 33/21), čl. 4., 5., 6. i 18. Pravilnika sa kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama na području Kantona Sarajevo („Službene novine Kantona Sarajevo, broj: 29/21, 31/21 i 52/21), člana 103. a u vezi sa članom 80. Pravila JU OŠ „Silvije Strahimir Kranjčević“ Sarajevo, Saglasnosti ministrice za odgoj i obrazovanje Kantona Sarajevo broj: 11-30-25816-27 od 25.2.2022. godine, odluke Školskog odbora JU OŠ Silvije Strahimir Kranjčević“ Sarajevo broj: 01-01-146/22 od 23.02.2022.godine, raspisuje se:

JAVNI KONKURS

za popunu upražnjenih radnih mjesta u školskoj 2021/2022. godini

NAZIV, SJEDIŠTE I INTERNET STRANICA USTANOVE

JU OŠ „Silvije Strahimir Kranjčević“ Sarajevo

Ulica Mehmed-paše Sokolovića br.2, 71000 Sarajevo

www. ossskranjcevic.edu.ba

NAZIV RADNIH MJESTA

1. Nastavnik razredne nastave ... 1 izvršilac, puna nastavna norma, na određeno vrijeme od okončanja konkursne procedure do povratka radnice sa bolovanja, a najkasnije do 30.06.2022.godine,

.

OPIS POSLOVA I POTREBNI USLOVI KOJIM SE REGULIŠE SISTEMATIZACIJA RADNIH MJESTA

OPIS POSLOVA

Poslovi navedenih radnih mjesta radnika obavljaju se na osnovu Zakona o osnovnom odgoju i obrazovanju u Kantonu Sarajevo („Službene novine Kantona Sarajevo“, br.23/17,33/17,30/19,34/20, 33/21, u daljem tekstu: Zakon), Nastavnog plana i programa za osnovnu školu, Pedagoških standarda i općih normativa za osnovni odgoj i obrazovanje i normativa radnog prostora, opreme, nastavnih sredstava i učila po predmetima za osnovnu školu („Službene novine Kantona Sarajevo“ broj:30/18, 9/22, u daljem tekstu: Pedagoški standardi i normativi), normativnih akta škole objavljenim na www.ossskranjcevic.edu.ba i drugih relevantnih propisa.

Radnici obavljaju poslove utvrđene Pedagoškim standardima i normativima kao što su:

- neposredni odgojno-obrazovni rad (redovna nastava prema Nastavnom planu i programu),

- pregled pismenih zadataka i programom predviđenih kontrolnih i grafičkih radova,

- ostali oblici neposrednog odgojno-obrazovnog rada (razredništvo, dopunska, dodatna, fakultativna nastava, slobodne aktivnosti, terenska/inovativna nastava)

- pripremanje za neposredno odgojno-obrazovni rad,

- ostali poslovi:

- stručno usavršavanje,

- rad u stručnim organima,

- saradnja s roditeljima,

- rad na pedagoškoj dokumentaciji,

- rad na pedagoškoj elektronskoj dokumentaciji,

- dežurstvo,

- konsultacije s učenicima (ukoliko se realiziraju u posebnom terminu van redovne nastave),

- vođenje stručnog aktiva,

- rad u komisiji koju imenuju stručni organi škole,

- rad u komisiji koju imenuje Školski odbor,

- priprema za izvođenje terenske nastave,

- posjete kulturnim i javnim ustanovama kao i kulturno-historijskim spomenicima,

- ostali poslovi po nalogu direktora.

POTREBNI USLOVI KOJIM SE REGULIŠE SISTEMATIZACIJA RADNIH MJESTA

Pored općih uslova utvrđenih Zakonom o radu (''Službene novine F BiH'' 26/16,89/18) za zasnivanje radnog odnosa, kandidati treba da ispunjavaju i posebne uslove predviđene Zakonom, Nastavnim planom i programom za osnovnu školu, Pedagoškim standardima i normativima i normativnim aktima škole objavljenim na www.ossskranjcevic.edu.ba.

Uslovi za radna mjesta su:

- Visoka stručna sprema –VII stepen ili viša stručna sprema- VI stepen, ili završen I ili II ili III ciklus bolonjskog visokoobrazovnog procesa na nastavničkom fakultetu ili drugom fakultetu i položenom pedagoško-psihlološkom grupom predmeta koji imaju odgovarajući profil stručne spreme koji je propisan u nastavnom planu i programu sa izuzetkom kako je to regulisano Zakonom.

MJESTO OBAVLJANJA RADA

Mjesto obavljanja rada navedenih radnika je na adresi JU OŠ „Silvije Strahimir Kranjčević“ Sarajevo, ulica Mehmed-paše Sokolovića br.2, 71000 Sarajevo.

RADNO VRIJEME

Radnici će raditi u punom radnom vremenu koje se ostvaruje zavisno od Godišnjeg programa rada i Rasporeda časova u školskoj 2021/2022. godini i traje u dužini radnog vremena utvrđenog prijavom na PIO, Granskim Kolektivnim ugovorom, Pravilnikom o radu i ugovorom o radu.

OSNOVNA PLAĆA

Osnovna plaća radnika iznosi :

- za VŠS – 1.122,00 KM, 1.155 KM, 1.188,00 KM, ili 1.221,00 KM,

- za VII – VII stepen , I,II, III ciklus bolonjskog visokoobrazovnog procesa 1.221,00 KM, 1.254,00 KM , 1.287,00 KM ili 1.353,00 KM ,i zavisi od zvanja i stepena stručne spreme radnika srazmjerno vremenu provedenom na radu.

DOKUMENTACIJA KOJA SE PODNOSI UZ PRIJAVU

Uz prijavu na konkurs kandidati trebaju blagovremeno dostaviti:

OBAVEZNU DOKUMENTACIJU (kopije)

a) svojeručno potpisana pisana prijava na konkurs s kratkom biografijom, kontakt podacima kandidata (adresa, broj telefona, e-mail adresa), tačnom naznakom na koju poziciju se konkuriše i tačno navedenom dokumentacijom koja se prilaže uz prijavu na konkurs,

b) diploma/svjedodžba o stečenoj stručnoj spremi ili akademskom zvanju,

c) izvod iz matične knjige rođenih,

d) uvjerenje o državljanstvu (ne starije od šest mjeseci),

e) saglasnost da se obavijesti iz člana 25. stav (5) Pavilnika i preliminarne odluke iz člana 25. st. (1) i (2) Pravilnika dostavljaju elektronskom poštom na adresu koju je kandidat naveo u prijavi na javni konkurs;

f) i druge dokaze o ispunjavanju uslova za to radno mjesto, a koji su navedeni u javnom konkursu.

Pored obavezne dokumentacije kandidati mogu dostaviti:

DODATNU DOKUMENTACIJU (kopije)

a) uvjerenje/potvrda o radnom stažu i uvjerenje sa šifrom zanimanja koje izdaje fond za penzijsko-invalidsko osiguranje,

b) uvjerenje/potvrda poslodavca o vremenu provedenom na stručnom osposobljavanju u ustanovi,

c) uvjerenje/potvrda o ostvarenom radnom stažu kod poslodavca kod kojeg je kandidat radio sa tačno naznačenim poslovima i radnim zadacima koje je kandidat obavljao,

d) uvjerenje o položenom stručnom ispitu,

e) potvrda o vremenu provedenom na evidenciji službe za zapošljavanje (ne starija od tri mjeseca),

f) potvrdu da se kandidat nalazi na evidenciji JU „Služba za zapošljavanje Kantona Sarajevo" ili da je u radnom odnosu na određeno vrijeme, (član 16. stav (3) tačka b) Pravilnika),

g) uvjerenje nadležnog organa kojim se potvrđuje neratni invaliditet,

h) rješenje o sticanju posebnog stručnog zvanja koje izdato u skladu sa Pravilnikom o ocjenjivanju, napredovanju i stjecanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika,

i) rješenje o ocjeni o radu koje je izdato u skladu sa Pravilnikom o ocjenjivanju, napredovanju i stjecanju stručnih zvanja odgajatelja, profesora/nastavnika i stručnih saradnika u predškolskim ustanovama, osnovnim i srednjim školama i domovima učenika,

j) potvrda o posebnom priznaju UNSA,

k) uvjerenje/rješenje nadležnih organa o pripadnosti boračkoj populaciji i to:

- uvjerenje o statusu djeteta šehida-poginulog borca i nestalog branioca;

- rješenje o priznatom pravu na porodičnu invalidninu za suprugu šehida-poginulog, umrlog i nestalog branioca i uvjerenje o učešću u oružanim snagama za šehida/poginulog, umrlog i nestalog branioca, rješenje o priznatom svojstvu ratnog vojnog invalida,

- dokaz o bračnoj zajednici sa ratnim vojnim invalidom,

- rješenje o priznatom pravu na mjesečno novčano primanje dobitniku priznanja,

- uvjerenje o učešću u oružanim snagama,

- uvjerenje o statusu djeteta ratnog vojnog invalida,

- rješenje o priznatom pravu na invalidninu ili mjesečni novčani dodatak ili uvjerenje o učešću u oružanim snagama koje izdaje općinska služba za boračko-invalidsku zaštitu odnosno grupa za pitanja evidencije iz oblasti vojne obaveze prema mjestu prebivališta;

l) dokaz da je kandidat autor/koautor udžbenika koji je u upotrebi u Kantonu Sarajevo

m) uvjerenje/potvrdu o neprekidnom prebivalištu na području Kantona Sarajevo u posljednja 24 mjeseca (ne starije od šest mjeseci).

Prijava kandidata koji nije dostavio dodatnu dokumentaciju će se smatrati urednom, a prijavljeni kandidati će se bodovati samo po osnovu onih kriterija za koje je dostavio urednu i validnu dokumentaciju.

Dokumentacija koju kandidat dostavlja uz prijavu na konkurs mogu biti kopije, uz obavezu da kandidat koji je primljen po konkursu dostavi originalnu dokumentaciju ili ovjerene kopije dokumentacije, najkasnije pet dana po dobijanju Odluke o izboru radnika.

S kandidatima koji ispunjavaju uslove iz člana 22. st. (4) i (5) Pravilnika, Komisija će obaviti provjeru radnih i stručnih sposobnosti. O mjestu i vremenu provjere, kandidati će biti blagovremeno obaviješteni elektronskom poštom na adresu navedenu u prijavi na Javni konkurs. Kandidati koji bez opravdanja ne pristupe istoj, gube pravo daljnjeg učešća u konkursnoj proceduri.

Nakon konačnosti Odluke o izboru radnika, a najkasnije na dan početka rada u školi, izabrani kandidat je dužan dostaviti ljekarsko uvjerenje nadležne zdravstvene ustanove koje nije starije od šest mjeseci, kao i drugu dokumentaciju u skladu sa zakonom i internim aktima Škole, nakon čega direktor zaključuje ugovor o radu sa izabranim kandidatom.

PREDNOST U PRIJEMU U RADNI ODNOS PO POSEBNIM USLOVIMA

Kandidat koji ostvaruje pravo prednosti u prijem u radni odnos po posebnim uslovima po osnovu Pravilnika sa kriterijima za prijem radnika u radni odnos u predškolskim ustanovama, osnovnim i srednjim školama kao javnim ustanovama na području Kantona Sarajevo („Službene novine Kantona Sarajevo“, broj: 29/21, 31/21 i 52/21, u daljem tekstu: Pravilnik), dužan je dostaviti dokaz pripadnosti nekoj od kategorija i dokaz o ispunjavanju uslova, u skladu sa članom 16. navedenog Pravilnika:

"Član 16. (Dopunska prava boraca-branitelj BiH)

(1) Nakon bodovanja na osnovu općih i posebnih kriterija, kandidatima koji su prošli kompletnu proceduru uključujući i intervju, na ukupan broj prethodno ostvarenih bodova u zavisnosti o pripadnosti boračkoj populaciji (branioci i članovi njihovih porodica) dodaju se i dodatni bodovi na način da se na ukupan broj bodova dodaje postotak od istih i to za:

a) dijete šehida, poginulog, umrlog, nestalog branioca bez oba roditelja 50%,

b) lice u statusu člana porodice šehida/poginulog, umrlog i nestalog branioca, pri čemu djeca imaju prednost 35%;

c) lice u statusu ratnog vojnog invalida i to do X grupe 27,5% + 0,3% za svaku narednu grupu invalidnosti od I grupe 27,5 - 30,2%;

d) lice u statusu demobiliziranog branitelja za jednu godinu učešća 23,5% + 0,1% za svaki mjesec učešća u Oružanim snagama 23,5 - 27,1%;

e) dijete ratnog vojnog invalida od X grupe 20,5% + 0,3% za svaku narednu grupu invalidnosti do I grupe 20,5 - 23,2%;

f) dijete demobiliziranog branitelja s jednom godinom učešća u Oružanim snagama 16,4% + 0,1% za svaki mjesec učešća u Oružanim snagama 16,4 - 20%;

g) lice u statusu dobitnika ratnog priznanja i odlikovanja dobija dodatno 10%;

h) dijete dobitnika ratnog priznanja i odlikovanja dodatno 5%;

i) lice u statusu organizatora otpora sa učešćem od 18.09.1991. do 15.10.1991. godine dodatno 3%;

j) lice i djete lica u statusu organizatora otpora, veterana sa učešćem od 15.10.1991. do 15.04.1992. godine dodatno po 0,3% po mjesecu u datom periodu 0,3 - 1,8%;

k) lice i djete lica u statusu maloljetni branitelj dodatno 2%;

l) dijete umrlog demobiliziranog branitelja i ratnog vojnog invalida dodatno 1%.

(2) Suprugama ratnih vojnih invalida, kao članu uže porodice ratnog vojnog invalida, nakon bodovanja po osnovu općih i posebnih kriterija i provedene kompletne procedure, uključujući i intervju, na ukupan broj ostvarenih bodova dodaju se i dodatni bodovi i to:

a) suprugama ratnih vojnih invalida od X do VII grupe 1%;

b) suprugama ratnih vojnih invalida od VI do III grupe 2%;

c) suprugama ratnih vojnih invalida od II do I grupe 3%.

(3) Pravo na dodatne bodove ostvaruju branioci i članovi njihovih porodica pod sljedećim uslovima:

a) da imaju prijavljeno prebivalište/boravište u Kantonu Sarajevo i

b) da se nalaze na evidenciji JU "Služba za zapošljavanje Kantona Sarajevo" ili su zaposleni na određeno vrijeme, što se dokazuje uvjerenjem/potvrdom iz člana 18. stav (2) tačka f) ovog pravilnika ili da su zaposleni sa nižom stručnom spremom od one koju posjeduju.

(4) Dodatni bodovi iz st. (1) i (2) ovog člana računaju se u skladu sa Instrukcijom o bližoj primjeni kriterija vrednovanja prema uredbi o jedinstvenim kriterijima i pravilima za zapošljavanje branilaca i članova njihovih porodica u institucijama u Kantonu Sarajevo, Gradu Sarajevo i općinama u Kantonu Sarajevo ("Službene novine Kantona Sarajevo", broj 38/20 i 28/21)".

TELEFON KONTAKT OSOBE ZADUŽENE ZA DAVANJE DODATNIH OBAVJEŠTENJA

Telefon kontakt osobe zadužene za davanje dodatnih obavještenja je +387 33 21 98 25.

ADRESA NA KOJU SE PRIJAVE PODNOSE I NAČIN PREDAJE DOKUMENTACIJE

Prijave sa dokazima o ispunjavanju uslova za konkurs dostaviti lično na protokol škole ili putem pošte u zatvorenoj koverti sa naznakom: „Prijava na javni konkurs na poziciju (navesti poziciju/e za koju/e je raspisan javni konkurs) NE OTVARAJ - OTVARA KOMISIJA“, na adresu: JU OŠ „Silvije Strahimir Kranjčević“ Sarajevo, ulica Mehmed-paše Sokolovića br.2, 71000 Sarajevo.

Nepotpune, neblagovremene i neuredne prijave, neće se uzeti u razmatranje.

Molimo kandidate da dokumentaciju dostavljaju u fotokopijama, jer se nakon okončanja javnog konkursa ista neće vraćati na adresu. Dokumentacija prijavljenih kandidata koji nisu izabrani po ovom konkursu vraća se na lični zahtjev predat na protokolu škole u roku od 30 dana od okončanja konkursne procedure.

ROK ZA PODNOŠENJE PRIJAVE

Konkurs ostaje otvoren 10 (deset) dana od dana objave obavještenja o raspisanom Javnom konkursu, u dnevnim novinama "Avaz-roto press".

Naprijed navedeno obavještenje će biti objavljeno 12.3.2022. godine, te je krajnji rok za prijavu na Javni konkurs 22.3.2022. godine.

Istovremeno, ovaj tekst Javnog konkursa (kompletan sadržaj teksta Javnog konkursa) je objavljen i na službenoj internet stranici Ministarstva za odgoj i obrazovanje Kantona Sarajevo i Javne ustanove „Služba za zapošljavanje Kantona Sarajevo“.